# Какво е високо качествен програмен код?

## Автор: Галин Георгиев

## Студентски номер: 9000598

Високото качество на програмния код е задължение на всеки програмист. Tака той прави своето произведение разбираемо не само за него, но и за всички останали. Това е все едно да спазваме правописа и граматиката на българския език, даже и да правим правописни или граматически грешки другите пак ще ни разберат, но ще им коства повече усилия. Освен това какво би се случило ако всеки си измисляше собствен правопис и не използва точки, запетаи или абзаци?! Отговора е - пълна каша и трудно четим текст. При писането на код е абсолютно същото.

С какво се характеризира качествения код? Той е прегледен и преминавайки набързо през него трябва веднага да се разбере, каква работа върши. На местата, където има смислово разделени блокове трябва да има празен ред, така много по-бързо търсим и четем кода. Когато пишем по-сложен и завъртян код, в който лесно може да се объркаш, е хубаво да се помисли как да бъде опростен или да бъде описано предназначението му с достатъчно количество коментари. В качествения код, когато се промени един метод или клас, не трябва всичко да се чупи и да гърми, а трябва въобще да не се усети тази промяна.

Няма код, който да не предизвиква изключения и да няма бъгове, но трябва те да бъдат предвидени, до колкото е възможно и да бъдат изведени подходящи съобщения до потребителя.

Добрият програмист, който пише качествен код трябва преди да започне да пише своя код да е на сто процента наясно, какво иска да постигне и как да го постигне. След това да подготви определено количество тестове, с които да покрие максимално количество варианти и накрая чак да напише необходимия код. Накрая след като направи така, че кода върши работата, която трябва или изкарва адекватно съобщение за грешка може да се търсят варианти за оптимизация.

Документацията е друга важна характеристика на качествения код. Възложителят трябва след като я прочете да разбере абсолютно всичко и да има минимално количество въпроси или в идеалния случай никакви.

Как да разберем дали пишем качествен код?! Ако разгледаме нещо, което сме писали преди година или повече и можем да прочетем 200 - 300 реда за минута и да разберем всичко от пръв поглед значи е много вероятно ние наистина да пишем качествен код, но ако имаме проблем да се справим със собственото си творение, какво остава за другите.

Като заключение мога да кажа, че качествения код е лична отговорност на всеки един от нас и всъщност показва отношението ни към продукта, който разработваме и към работата като цяло. Един код може да каже повече за човека, който го е писал от всички думи на света.